title: Директива 94/39/ЕО на Комисията от 25 юли 1994 година относно съставяне на списък на предназначенията на фуражите със специфични хранителни цели

text:
Важна правна забележка

|

31994L0039

Официален вестник n° L 207 , 10/08/1994 стр. 0020 - 0029 специално финландско издание: глава 3 том 60 стр. 0132  специално шведско издание: глава 3 том 60 стр. 0132  специално чешко издание глава 03 том 16 стр. 340  - 349 специално испанско издание глава 03 том 16 стр. 340  - 349 специално унгарско издание глава 03 том 16 стр. 340  - 349 специално литвийско издание глава 03 том 16 стр. 340  - 349 LV.ES глава 03 том 16 стр. 340  - 349 MT.ES глава 03 том 16 стр. 340  - 349 PL.ES глава 03 том 16 стр. 340  - 349 SK.ES глава 03 том 16 стр. 340  - 349 специално словенско издание глава 03 том 16 стр. 340  - 349

		19940725Директива 94/39/ЕО на Комисиятаот 25 юли 1994 годинаотносно съставяне на списък на предназначенията на фуражите със специфични хранителни целиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 93/74/ЕИО на Съвета от 13 септември 1993 г. относно фуражите, предназначени за специфични хранителни цели [1], и по-специално член 6, буква а) от нея,като има предвид, че Директива 93/74/ЕИО предвижда съставяне на списък на предназначението на фуражите със специфични хранителни цели; като има предвид, че този списък следва да посочи точната употреба, и по-специално конкретната хранителна цел, основните хранителни характеристики, декларациите на данни за вписване върху етикета и при необходимост специфичните указания за вписване върху етикета;като има предвид, че някои хранителни цели не могат да бъдат включени на този етап в списъка на предназначенията, поради отсъствието на методи на Общността за контрол на енергийната стойност на храните за домашни любимци и на животинските влакна във фуражите; като има предвид, че се налага да се допълва списъка след като бъдат приети тези методи;като има предвид, че съставеният списък може при необходимост да бъде променян, с оглед развитието на научно-техническите познания;като има предвид, че предвидените в настоящата директива мерки са в съответствие със становището на Постоянен комитет по храните за животни,ПРИЕ НАСТОЯЩАТА ДИРЕКТИВА:Член 1Държавите-членки изискват фуражите за специфични хранителни цели по смисъла на Директива 93/74/ЕИО да се допускат до търговската мрежа единствено ако предназначенията им са включени в част Б на приложението към настоящата директива, и ако отговарят на условията, определени в съответната част на приложението.Държавите-членки следят също така за спазването на разпоредбите в част А "Общи разпоредби" на приложението.Член 2Държавите-членки въвеждат в сила законовите, подзаконови и административни разпоредби, необходими за да се съобразят с настоящата директива преди 30 юни 1995 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила двадесет дни след датата на публикуването й в Официален вестник на Европейските общности.Съставено в Брюксел на 25 юли 1994 година.За КомисиятаRené SteichenЧлен на Комисията[1] ОВ L 237, 22.9.1993 г., стр. 23.--------------------------------------------------19940725ПРИЛОЖЕНИЕЧАСТ АОбщи разпоредби1. Когато в колона 2, част Б, няколко групи хранителни характеристики са разделени с думите "и/или", за някои специфични предназначения производителят е свободен да използва една или повече групи основни характеристики за постигане на определеното в колона 1 предназначение. Срещу всеки вариант в колона 4 са посочени съответните изисквания относно данните, които следва да се впишат върху етикета.2. Когато група добавки е посочена в колона 2 или в колона 4 на част Б, прибавената към диетичната храна добавка, съответстваща на определената основна характеристика трябва да е разрешена от Директива 70/524/ЕИО [1] на Съвета.3. Когато се изисква произходът на съставките или аналитичните компоненти в колона 4, част Б, производителят се задължава да декларира точните данни (напр. специфичното наименование на съставката, животинския вид или частта на животното), за да се прецени дали хранителният продукт отговаря на съответните основни хранителни характеристики.4. Когато се изисква деклариране на вещество също прието и като добавка, в колона 4, част Б и то се придружава от израза "пълно", декларираният състав трябва в зависимост от случая, да се позовава на естествено присъстващото количество, ако не е прибавена никаква добавка или чрез дерогация от Директива 70/524/ЕИО, на общото количество вещество, естествено присъстващо и прибавено като добавка.5. Декларирането, изисквано в колона 4 с израза "ако са прибавени" е задължително ако съставката или добавката са включени, или ако количеството им е било увеличено, за да се постигне специфичната хранителна цел.6. Декларациите, изисквани в колона 4, част Б по отношение на аналитичните компоненти и добавките са от количествено естество.7. Препоръчителната продължителност на употреба, посочена в колона 5, част Б, покрива период, в рамките на който специфичното хранителна цел се осъществява при нормални условия. Производителите могат да посочат по-точно продължителността на употреба в рамките на определените граници.8. Когато един фураж е с няколко специфични предназначения, всички разпоредби, определени в част Б за всяко отделно предназначение се спазват.9. По отношение да допълнителните фуражи със специфични хранителни цели, инструкциите за употреба върху етикета трябва да включат и указания за дневната дажба.ЧАСТ БСписък на предназначениятаСпецифично предназначение на храната | Основни хранителни характеристики | Вид или категория на животните | Декларирани данни за етикета | Препоръчителна продължителност на употреба | Други указания |1 | 2 | 3 | 4 | 5 | 6 |Поддържане на бъбречната функция при хронична бъбречна недостатъчност [2] | Ниско съдържание на фосфор и намалено съдържание на белтъчини но от високо качество | Кучета и котки | Произход на белтъчинитеКалцийФосфорКалийНатрийСъдържание на основни мастни киселини (ако са добавени) | Първоначално до шест месеца [3] | Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба."Да се посочи в упътването "Непрекъснато да има вода на разположение." |Разтваряне на фосфатни камъни [4] | —Киселинообразуващо действие върху урината, ниско съдържание на магнезий и намалено съдържание на белтъчини но от високо качество | Кучета | Произход на белтъчинитеКалцийФосфорНатрийМагнезийКалийХлоридиСяраВещества, подкиселяващи урината | От пет до дванадесет седмици | Да се посочи в упътването "Непрекъснато да има вода на разположение."Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба". |—Киселинообразуващо въздействие върху урината и ниско съдържание на магнезий | Котки | КалцийФосфорНатрийМагнезийКалийХлоридиСяраПълен тауринВещества, подкиселяващи урината |Намаляване на рецидивиращото образувание на фосфатни камъни [4] | Киселинообразуващо действие върху урината и ниско съдържание на магнези | Кучета и котки | КалцийФосфорНатрийМагнезийКалийХлоридиСяраВещества, подкиселяващи урината | До шест месеца | Да се посочи върху опаковката, съда или етикета: "Препоръчва се да се поиска становището на ветеринарен лекар преди употреба или преди удължаване продължителността на употреба". |Намаляване на образуването на уратни камъни | Ниско съдържание на пурини и на белтъчини но с високо качество | Кучета и котки | Произход на белтъчините | До шест месеца, но доживотно приложение в случай на необратимо нарушение на метаболизма на пикочната киселина | Да се посочи върху опаковката, съда или етикета: "Препоръчва се мнението на ветеринарен лекар преди употреба". |Намаляване на образуването на оксалатни камъни | Ниско съдържание на калций, ниско съдържание на витамин D и алкализиращо действие върху урината | Кучета и котки | ФосфорКалцийНатрийМагнезийКалийХлоридиСяраПълен витамин DХидроксипролинВещества, алкализиращи урината | До шест месеца | Да се посочи върху опаковката, съда или етикета: "Препоръчва се да се поиска становището на ветеринарен лекар преди употреба". |Намаляване на образуването на цистинни камъни | Ниско съдържание на протеини, умерено съдържание на серни аминокиселини и алкализиращо действие върху урината | Кучета и котки | Пълни серни аминокиселиниНатрийКалийХлориди,СяраАлкализиращи урината вещества | Първоначално до една година | Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба". |Намаляване на непоносимостта към някои съставки и хранителни елементи [5] | Произход на селекционираните протеинии/или | Кучета и котки | Произход на протеинитеСъдържание на основни мастни киселини (ако са добавени) | Три до осем седмици; ако признаците на непоносимост изчезнат, храната може да се използва постоянно. | — |Произход на селекционирани въглехидрати | Произход на въглехидратитеСъдържание на основни мастни киселини | |Намаляване на риска от остра чревна непропускливост | Увеличено съдържание на електролити и лесно смилаеми съставки | Кучета и котки | Лесно смилаеми съставки и евентуалната им преработкаНатрийКалийПроизход на слизестите съставки (ако са добавени) | Една до две седмици | Да се посочи върху опаковката, съда или етикета: "При остра диария и по време на последващото възстановяване""Препоръчва се мнението на ветеринарен лекар преди употреба" |Компенсиране на лошо храносмилане [6] | Лесносмилаеми съставки и ниско съдържание на мазнини | Кучета и котки | Лесно смилаеми съставки и евентуалната им преработка | Три до дванадесет седмици, но доживотно приложение при хронична панкреатична недостатъчност | Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба" |Подпомагане на сърдечната дейност при хронична сърдечна недостатъчност | Ниско съдържание на натрий и увеличено съотношение К/Na | Кучета и котки | НатрийКалийМагнезий | Първоначално до шест месеца | Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба" |Регулиране на вноса на глюкоза (Diabetes mellitus) | Ниско съдържание на бързи въглехидрати | Кучета и котки | Произход на въглехидратЕвентуална преработка на въглехидратитеСкорбялаПълна захарФруктоза (ако е добавена)Съдържание на основни мастни киселини(ако са добавени)Произход на мастните киселини с къса и средна верига (ако са добавени) | Първоначално до шест месеца | Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба". |Подпомагане на чернодробната дейност при хронична чернодробна недостатъчност | Протеини с високо качество, умерено съдържание на протеини, ниско съдържание на мазнини, увеличено съдържание на основни мастни киселини и лесносмилаеми въглехидрати | Кучета | Произход на протеинитеСъдържание на основните мастни киселиниЛесносмилаеми въглехидрати, вкл. и евентуалната им преработкаНатрийПълна мед | Първоначално шест месеца | Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба". |Протеини с високо качество, умерено съдържание на протеини и на мазнини и високо съдържание на основни мастни киселини | Котки | Произход на протеинитеСъдържание на основните мастни киселиниНатрийПълна мед |Регулиране на обмяната на мазнините при хиперлипидемия | Ниско съдържание на мазнини и високо съдържание на основна мастни киселини | Кучета и котки | Съдържание на основни мастни киселиниСъдържание на мастни киселини n-3 (ако са добавени) | Първоначално до два месеца | Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба". |Намаление на натрупването на мед в черния дроб | Ниско съдържание на мед | Кучета | Пълна мед | Първоначално до шест месеца | Да се посочи върху опаковката, съда или етикета: "Препоръчва се мнението на ветеринарен лекар преди употреба или преди удължаване продължителността на употреба". |Подпомагане на кожната функция при дерматози и обезкосмяване | Високо съдържание на основни мастни киселини | Кучета и котки | Съдържание на основни мастни киселини | До два месеца | Да се посочи върху опаковката, съда или етикета: "Препоръчва се мнението на ветеринарен лекар преди употреба". |Намаляване на риска от родилна треска при кравите | Ниско съдържание на калцийи/или | Млечни крави | КалцийФосфорМагнезий | Едно до четири седмици преди отелване | Да се посочи в упътването: "Да се прекрати употребата след отелване". |Ниско отношение катиони/аниони | КалцийФосфорНатрийКалийХлоридиСяра |Намаляване на риска от кетозис [7] [8] | Съставка, осигуряваща гликогенни енергийни източници | Млечни крави и овце | Съставки, осигуряващи гликогенниенергийни източнициПропан-1,2-диол (ако е добавен като гликообразувател)Глицерол (ако е добавен като гликообразувател) | Три до шест седмици след отелване [9] Последните шест седмици преди и първите три седмици след агнене [10] | |Намаляване на риска от тетания (хипомагнеземия) | Високо съдържание на магнезий, наличност на въглехидрати, умерено съдържание на протеини и ниско съдържание на калий | Преживни животни | СкърбялаПълна захарМагнезийНатрийКалий | Три до десет седмици по време на бързо растене на тревата | Упътването трябва да включва съвети за уравновесяване на дневната дажба, включително и произхода на бързо усвоимите влакна и енергия. При храните за овце да се посочи върху опаковката, съда или етикета: "Специално за кърмещи овце". |Намаляване на риска от ацидоза | Ниско съдържание на бързоферментиращи въглехидрати и висока буферна способност | Преживни животни | СкорбялаПълна захар | Максимум два месеца [11] | Упътването трябва да включва съвети за уравновесяване на дневната дажба, вкл. и произхода на бързо усвоимите влакна и на бързоферментиращите въглехидрати. При храните за млечни крави да се посочи върху опаковката, съда или етикета: "Специално за крави с висок млеконадой"При фуражи за преживни животни за угояване, да се посочи върху опаковката, съда или етикета "Специално за хранени интензивно [12]". |Стабилизиране на водно-електролитния баланс | Основно електролити и лесно усвоими въглехидрати | ТелетаПрасенцаАгнетаКозлетаЖребчета | Произход на въглехидратитеНатрийКалийХлориди | Един до седем дни (един до три дни ако се прилага по изключение) | Да се посочи върху опаковката, съда или етикета: "При риск от стомашни разстройства (диария) по време и след тях""Препоръчва се мнението на ветеринарен лекар преди употреба". |Намаляване на риска от образуване на камъни в пикочните пътища | Ниско съдържание на фосфор и магнезий, киселинообразуващо действие върху урината | Преживни животни | КалцийФосфорнатрийМагнезийКалийХлоридиСяраВещества с киселинообразуващо действие върху урината | До шест седмици | Да се посочи върху опаковката, съда или етикета: "Специално за млади, интензивно хранени животни"Да се посочи в упътването: "Да има непрекъснато вода на разположение". |Намаляване на стресовите реакции | Високо съдържание на магнезийи/или | Свине | Магнезий | Един до седем дни | Да се посочат ситуациите, при които се препоръчва използването на тази храна. |Съставки с висока смилаемост | Съставки с висока смилаемост, вкл. евентуалната им преработкаСъдържание на мастни киселини n-3 (ако са добавени) |Стабилизиране на физиологичното храносмилане | Ниска буферна способност и лесносмилаеми съставки | Прасенца | Съставки с висока смилаемост, вкл. евентуалната им преработкаБуферна способностПроизход на адстрингентните вещества (ако са добавени)Произход на слизестите вещества (ако са добавени) | Две до четири седмици | Да се посочи върху опаковката, съда или етикета: "При риск от храносмилателни разстройства, по време и след тях". |Съставки с висока смилаемост | Свине | Съставки с висока смилаемост, вкл. евентуалната им преработкаПроизход на адстрингентните вещества (ако са добавени)Произход на слизестите вещества (ако са добавени) |Намаляване на риска от констипация | Съставки, стимулиращи чревната проходимост | Свине-майки | Съставки, стимулиращи чревната проходимост | Десет до четиринадесет дни преди и десет до четиринадесет дни след опрасване | — |Намаляване на риска от синдрома на чернодробна стеатоза | Ниска енергийна стойност и висок дял на усвоимата енергия от мазнини с високо съдържание на полиненаситени мастни киселини | Кокошки носачки | Енергийна стойност (изчислена по метод на ЕИО)Процент на усвоимата енергия от мазниниСъдържание на полиненаситени мастни киселини | До дванадесет седмици | — |Компенсиране на неправилно поглъщане | Ниско съдържание на наситени мастни киселини и високо съдържание на мастноразстворими витамини | Птици, с изключение на гъски и гълъби | Дял на наситените мастни киселини спрямо всички мастни киселиниПълен Витамин Апълен Витамин DПълен Витамин ЕПълен Витамин К | През първите две седмици след излюпване | — |Компенсиране на хроничната недостатъчност на тънкото черво | Въглехидрати, протеини и мазнини с висока предцекална смилаемост | Коне | Съставки, източници на въглехидрати, протеини и мазнини с висока смилаемост, вкл. и евентуалната им преработка | До три месеца | Да се посочат ситуациите, при които се препоръчва използването на тази храна, начина на приемане, както и дали е необходимо приемането на няколко малки порции дневно. Да се посочи върху опаковката, съда или етикета: "Препоръчва се мнението на ветеринарен лекар преди употреба". |Компенсиране на хроничната недостатъчност на дебелото черво | Лесносмилаеми влакна | Коне | Произход на влакната Съдържание на мастни киселини n-3 (ако са добавени) | Първоначално до шест месеца | Да се посочат ситуациите, при които се препоръчва използването на тази храна, както и начина на приемане. Да се посочи върху опаковката, съда или етикета: "Препоръчва се мнението на ветеринарен лекар преди употреба". |Намаляване на стресовите реакции | — Лесносмилаеми съставки | Коне | МагнезийЛесносмилаеми съставки, евент. преработени | Две до четири седмици | Да се посочат ситуациите, при които се препоръчва използването на тази храна, както и начина на приемане. |Компенсиране на електролитните загуби при силно потене | — Основно електролити и лесноусвоими въглехидрати | Коне | НатрийКалийХлоридиГлюкоза | Един до два дни | Да се посочи в упътването: "Да има непрекъснато вода за пиене" |[1] ОВ L 270, 14.12.1970 г., стр. 1.[2] Ако е целесъобразно, производителят може да препоръча и използването на продукта при временна бъбречна недостатъчност.[3] Ако храната се препоръчва при временна бъбречна недостатъчност, препоръчителната продължителност на употреба трябва да бъде от две до четири седмици.[4] При храните за котки, специфичното предназначение на храната може да се допълни с фразата "Заболяване на долните пикочни пътища" или "Урологичен синдром у котките".[5] При храните, съобразени с конкретна непоносимост, последната да се цитира на мястото на "някои съставки и хранителни елементи".[6] Производителят може да допълни специфичното предназначение на храната със забележката "Екзокринна панкриатична недостатъчност."[7] Терминът "кетозис" може да се замени с "ацетонемия".[8] Производителят може да препоръча употребата и при възстановяване след кетозис.[9] За храните за млечни крави.[10] За храните за овце.[11] За храните за млечни крави:"максимум два месеца от началото на образуването на кърма".[12] Да се посочи конкретния вид преживно животно.--------------------------------------------------


title: Директива 2012/9/ЕС на Комисията от 7 март 2012 година за изменение на приложение I към Директива 2001/37/ЕО на Европейския парламент и на Съвета за сближаване на законовите, подзаконовите и административните разпоредби на държавите-членки относно производството, представянето и продажбата на тютюневи изделия  текст от значение за ЕИП

text:
               8.3.2012

               BG

               Официален вестник на Европейския съюз

               L 69/15

         ДИРЕКТИВА 2012/9/ЕС НА КОМИСИЯТА
   от 7 март 2012 година
   за изменение на приложение I към Директива 2001/37/ЕО на Европейския парламент и на Съвета за сближаване на законовите, подзаконовите и административните разпоредби на държавите-членки относно производството, представянето и продажбата на тютюневи изделия
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/37/ЕО на Европейския парламент и на Съвета от 5 юни 2001 г. за сближаване на законовите, подзаконовите и административните разпоредби на държавите-членки относно производството, представянето и продажбата на тютюневи изделия (1), и по-специално член 9, параграф 2 от нея,
   като има предвид, че:

               (1)

               В член 5, параграф 2, буква б) от Директива 2001/37/ЕО се предвижда, че всяка опаковка на тютюневи изделия, с изключение на тютюните за дъвчене и другите бездимни тютюневи изделия, както и всяка външна опаковка, с изключение на най-горната прозрачна опаковка, задължително носи допълнителен предупредителен надпис от списъка в приложение I към директивата.

               (2)

               От септември 2003 г. тези допълнителни предупредителни надписи са задължителни за всички опаковки на тютюн за пушене, а за опаковки на други тютюневи изделия — от септември 2004 г.

               (3)

               Според наличните данни въздействието на сегашните допълнителни предупредителни надписи, включени в приложение I към Директива 2001/37/ЕО, е намаляло с времето, тъй като ефектът на новост на предупредителните надписи е изгубил първоначалната си сила.

               (4)

               Освен това след приемането на Директива 2001/37/ЕО се появиха нови научни доказателства за последиците от употребата на тютюн върху здравето, както и по отношение на принципите за ефективно етикетиране на тютюна. По-специално съществуват доказателства за наличието на причинно-следствена връзка между пушенето и появата на рак на устната кухина и гърлото, зрителни увреждания, както и заболявания на зъбите и венците. Съществуват също така доказателства, че пушенето на родителите е основен рисков фактор децата им да започнат да пушат.

               (5)

               В член 9, параграф 2 от Директива 2001/37/ЕО се предвижда, че Комисията ще адаптира към научно-техническия прогрес предупредителните надписи, отнасящи се до здравето, включени в приложение I към същата директива. Освен това в Насоките за опаковане и етикетиране на тютюневи изделия (2), приети през ноември 2008 г. от Третата конференция на страните по Рамковата конвенция на Световната здравна организация (СЗО) за контрол на тютюна, се препоръчва правните мерки за опаковане и етикетиране на тютюневите изделия да бъдат преразглеждани периодично, както и актуализирани с оглед появата на нови доказателства и отслабването на въздействието на специалните предупредителни надписи и послания, отнасящи се за здравето.

               (6)

               Следователно е необходимо преразглеждане на сегашните допълнителни предупредителни надписи, включени в приложение I към Директива 2001/37/ЕО, за да се запази и повиши въздействието им, както и за да бъдат взети предвид новите научни достижения.

               (7)

               Преразглеждането следва да се извърши въз основа на резултатите от прегледа на наличната информация за етикетирането на тютюна и последиците от употребата на тютюн върху здравето, както и от изпробването на предупредителните надписи, проведено във всички държави-членки.

               (8)

               Мерките, предвидени в настоящата директива, са в съответствие със становището на комитета за регулиране, създаден съгласно член 10, параграф 1 от Директива 2001/37/ЕО, и срещу тях не изказаха възражения нито Европейският парламент, нито Съветът,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 2001/37/ЕО се заменя с текста на приложението към настоящата директива.
   Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 28 март 2014 г. Те незабавно съобщават на Комисията текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Държавите-членки могат да решат да разрешат в търговската мрежа да продължат да се пускат изделия, които не отговарят на разпоредбите на настоящата директива, до 28 март 2016 г.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 7 март 2012 година.

            За Комисията

            Председател

         José Manuel BARROSO

      (1)  ОВ L 194, 18.7.2001 г., стр. 26.

      (2)  FCTC/COP3(10) Насоки за прилагане на член 11 от Рамковата конвенция на Световната здравна организация за контрол на тютюна (опаковане и етикетиране на тютюневи изделия).
   ПРИЛОЖЕНИЕ

         „ПРИЛОЖЕНИЕ I

            Списък на допълнителните предупредителни надписи, отнасящи се за здравето

         (посочени в член 5, параграф 2, буква б)

                     1)

                     Тютюнопушенето причинява 9 от всеки 10 случая на рак на белия дроб

                     2)

                     Тютюнопушенето причинява рак на устната кухина и гърлото

                     3)

                     Тютюнопушенето уврежда Вашите бели дробове

                     4)

                     Тютюнопушенето причинява сърдечен инфаркт

                     5)

                     Тютюнопушенето причинява мозъчен инсулт и води до инвалидност

                     6)

                     Тютюнопушенето води до запушване на артериите

                     7)

                     Тютюнопушенето увеличава риска от ослепяване

                     8)

                     Тютюнопушенето уврежда Вашите зъби и венци

                     9)

                     Тютюнопушенето може да убие Вашето неродено дете

                     10)

                     С тютюневия дим вредите на своите деца, семейство и приятели

                     11)

                     Децата на пушачите е по-вероятно също да станат пушачи

                     12)

                     Откажете тютюнопушенето — останете живи заради близките си (1)

                     13)

                     Тютюнопушенето намалява възможността да имате деца

                     14)

                     Тютюнопушенето увеличава риска от импотентност

      (1)  Да се добави телефонният номер/интернет адреса на горещата линия/службата за съдействие при спиране на тютюнопушенето, ако в съответната държава членка съществува такава.“